Tetrapriocera

Tetrapriocera er en slekt av hettebiller som borer i ved.

Utseende 
Små (ca. 3 millimeter), langstrakte, sylindriske, brunlige hettebiller. Hodet er bredt med store fasettøyne, antennene nokså lange og kraftige, består tilsynelatende bare av fem store ledd. Pronotum har karftige, skarpe knøler i den fremre halvdelen. Dekkvingene er fint og jevnt punkterte, faller bratt ned bakerst. Slekten kan overflatisk minne om visse barkbiller.

Levevis 
De fleste av hettebillene borer i død ved. I naturen lever de i døde greiner, kvister og trestammer, men de kan også utvikle seg innendørs. Noen arter har blitt spredt over hele verden med treverk, og det er ikke uvanlig at eksotiske arter klekkes fra importerte møbler eller tømmer. Mikroorganismer hjelper billene å fordøye veden. Disse billene etterlater seg et karakteristisk, fint boremel (pulveraktig).

Utbredelse 
Slekten er utbredt i Mellom-Amerika og Karibia, går såvidt inn i det sørligste Nord-Amerika og det nordligste Sør-Amerika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien hette- og borebiller, Bostrichoidea
 Familien hettebiller, Bostrichidae
 Underfamilien hettebiller, Bostrichinae Latreille, 1802
 Stammen Xyloperthini Lesne, 1921 - over 140 arter
 Slekten Tetrapriocera Horn, 1878
 Tetrapriocera caprina Lesne, 1931
 Tetrapriocera defracta Lesne, 1901
 Tetrapriocera longicornis (Olivier, 1795)
 Tetrapriocera oceanina Lesne, 1901

Referanser

Eksterne lenker 
 

Biller formelt beskrevet i 1878
Dyr formelt beskrevet av George Henry Horn
Hettebiller